{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":16,"n_cols":6,"rows_kept":16,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Zakona o izmjenama Zakona o protuminskom djelovanju, s Konačnim prijedlogom Zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Sindikat protuminskog djelovanja"," ","Izglasavanjem navedenog zakonskog prijedloga kojim se provodi nasilno pripajanje HCR-a u MUP i štetnosti takvog postupka dani su u potonjem tekstu. Navedenom provedbom zakona ugroziti će se provođenje protuminskog djelovanja Republike Hrvatske i razminiranje Hrvatske do 2026. godine.\n\nMoguće posljedice i rizici koje bi proizašle provedbom odluke o pripajanju HCR-a u MUP: \n1)  gubitak zaposlenika s višegodišnjim iskustvom na specifičnim poslovima razminiranja i \nprotuminskog djelovanja  \n2)  odljev stručnog kadra uzrokovao bi zastoje u provođenju poslova razminiranja što bi rezultiralo \nfinancijskim gubitcima za RH,  \n3)  odljev stručnog kadra ugrozio bi daljnji razvoj i održavanje Minsko Informacijski Sustav (MIS) \n4)  gubitak stečenog povjerenja kontakt osoba posebno kod povratnika, presudnu ulogu ima status \nzaposlenika HCR-a kao javnih službenika jer su počeli davati informacije tek kad bi se uvjerili \nda zaposlenici nisu službenici Ministarstva unutarnjih poslova ili Ministarstva obrane \n5)  gubitak stečenih prava zaposlenika kao i prava iz kolektivnog ugovora promjenom statusa iz \njavnih u državne službenike  \n \nMoguće međunarodne posljedica koje bi proizašle provedbom odluke o pripajanju HCR-a u \nMUP: \n1)  ugrožavanje provedbe obveza iz 2. zahtjeva za produljenje krajnjeg roka ispunjenja obaveza \nprema članku 5. stavku 1. Ottawske konvencije na period od 7 godina 2019-2026 \n2)  ukidanjem HCR-a kao zasebne ustanove rezultiralo bi narušavanju ugleda RH u međunarodnim \norganizacijama koje se na svjetskoj razini bave razminiranjem ( UN i UNHCR ) \n3)  ugroza provedbe EU projekata, institucionalne i organizacijske promjene koje se događaju \nusred programskog razdoblja (u ovom slučaju financijska perspektiva EU 2014.-2020.) uvijek su \nvisokorizične jer imaju iznimno značajan utjecaj na pripremu i provedbu projekta te je \nnemoguće izbjeći njihove negativne posljedice, financijske korekcije (povrat sredstava) koje bi \nbile na štetu državnog proračuna \n4)  na regionalnoj razini ukidanje HCR-a kao zasebne ustanove prepušta se liderska uloga našim \ndosadašnjim učenicima kao što su \"Centar za mine\" u Republici Srbiji i \"Centar za uklanjanje \nmina\" u Bosni i Hercegovini \n\nZaključno sa gledišta nacionalne sigurnosti prednosti da Hrvatski centar za razminiranje ostane u \nsvojstvu pravne osobe s javnim ovlastim su: \n-  pokrivanje jedne domene ugroze (minski sumnjivo područje),  \n-  mala fleksibilna organizacija,  \n-  brzo provođenje sigurnosnih preporuka,  \n-  kritični podaci i informacije su u nadležnosti institucije,  \n-  informacijski sustav razvijen u kući i pod kontrolom institucije (stručno osoblje s više od 15 \ngodina iskustva ),  \n-  ekipirano stručno (iskustvo 15 godina i više) operativno osoblje tehnički i logistički,  \n-  sposobnost brze intervencije u roku par sati,  \n-  jednostavno zadavanje (jedna domena) sigurnosnih ciljeva i zadaća \n\nStoga  držimo  kako  HCR  neće  predstavljati  dugoročni  trošak  poreznim  obveznicima,  posebice  i \nprioritetno  iz  razloga  što  je  znanjem  i  iskustvom  HCR-ovih  djelatnika  i  izvrsnom  međuresornom  i \nmeđunarodnom  suradnjom  samo  ove  godine  više  od  62%  sredstva  za  razminiranje  povučeno  iz \nfondova EU.  \nNaravno svjesni smo činjenice da je HCR osnovan s ciljem da razminirala Republiku Hrvatsku i kada taj \nposao  završi  nestaje  potrebe  za  postojanjem  HCR-a  kao  javne  ustanove  ali  svakako  će  trebati  RH \npreuzeti pravne obveze  i obveze  čuvanja dokumentacije  (naročito  za projekte  iz EU programa)  kao  i \nzbrinuti preostale zaposlenike.  U tom pogledu da se zaposlenicima HCR-a ponudi prelazak na poslove \nu okviru MUP-a kao državnih službenika sindikati će podržati kada doista za to budu stvoreni formalno-\npravni uvjeti, završetak poslova razminiranja u RH u nadležnosti HCR-a  i prilagodba zakonskih okvira. \nDodatno  u  prilog  ide  činjenica  da  će  za  7  godina  koliko  se  traži  produženje  Ottawske  konvencije \nznačajan broj zaposlenika biti zbrinuti prirodni odljevom  jer gotovo svi pirotehničari  imati će uvjete za \nmirovinu kao  i dio zaposlenika  iz administracije, procjenjuje se da će za zbrinjavanje ostati nešto malo \nviše od 30% zaposlenika.  \nNadalje  po  završetku  razminiranja  Republike  Hrvatske  osiguralo  bi  se  jednostavna  transformacija  u \ncentar  izvrsnosti  i  kompetencija  koji  bi  se  mogao  pretvoriti  u  samostalno  profitabilnu  pravnu  osobu \npostupkom unajmljivanja stručnjaka  i prodajom  \"know-how\"  iz domene humanitarnog  razminiranja. Po \nuzoru na Švedsku  ili Belgiju koje  imaju  takve centre, a definitivno  imaju manje praktičnog  iskustva, a \nprodaju \"know-how\" na međunarodnom planu. \nPredlažemo da se razmotri navedeno, jer izneseni argumenti ne idu u prilog za ukidanje HCR-a kao \npravne osobe s  javnim ovlastima. Time smatramo da su narušeni  interesi Republike Hrvatske,   \nkao i nastavak nesmetanog provođenja nacionalnog programa razminiranja Republike Hrvatske. \nMišljena  smo  da  zaključak  Vlade  od  02.08.2018.g.  treba  prolongirati  do  2024.g.    zbog  svih \nnavedenih činjenica, te dati priliku da do tada MUP sa Sindikatima i Ministarstvom rada pripreme \nizlaznu strategiju koja će uz pomoć sredstava  iz EU  fondova omogućiti da svi dijelovi sustava \nkoji  ne  budu  prirodnim  putem  zbrinuti  ostanu  u  svijetu  rada  kroz  stjecanja  novih  znanja  i \nsposobnosti sukladno potrebama rada u tom trenutku.","Primljeno na znanje","Ne postoji opasnost od ugroze provođenja protuminskog djelovanja RH niti se predviđaju  nikakvi poremećaji niti blokade u pogledu funkcioniranja s obzirom da su polazno i glavno načelo implementacije te prioritet ispunjavanje svih dosadašnjih zadaća (izvida, provođenja tehničkih izvida, kontrole kvalitete u obavljanju poslova razminiranja, stručnih nadzora, geodetske premjere, održavanja stanja obilježenosti MSP-a i vođenje evidencije minsko informacijskog sustava te održavanje GIS-a) reguliranih normativnim aktima koji uređuju način funkcioniranja, djelokrug rada, obveze i odgovornosti HCR-a, uvjetovano potrebom ispunjavanja zadaća definiranih Strategijom nacionalne sigurnosti odnosno implementacije i operacionalizacije Zakona o sustavu domovinske sigurnosti. \nNacrtom prijedloga Zakona o izmjenama Zakona o protuminskom djelovanju utvrđuje se da će do donošenja rješenja o rasporedu na radna mjesta u Ministarstvu preuzeti radnici nastaviti obavljati poslove utvrđene dosadašnjim ugovorima o radu te zadržavaju pravo na plaću, druga prava iz radnog odnosa te obveze i odgovornosti prema dosadašnjim ugovorima o radu. U tom pogledu nema gubitaka sadašnjih prava niti stvarnih razloga za kadrovskim odljevom.\nNe predviđa se izmjena postojećeg imena Hrvatskog centra za razminiranje, što pridonosi zadržavanju istaknutog međunarodnog identiteta i prepoznatljivosti, te daljnjeg razvitka uz implementaciju stečenih iskustava te dodatno korištenjem postojećih kapaciteta stručnih službi za razvoj i potporu unutar MUP-a.\nBrzina i efikasnost sustava nije upitna, naprotiv, reorganizacijom, otklanjanjem nedostataka i podrškom potpornih službi, okrupnjavanjem stručnih kapaciteta i međusektorskom suradnjom očekuje se podizanje sposobnosti u pogledu brzine intervencije, a za primjer se može uzeti policijski sustav koji reagira na intervencije u roku nekoliko minuta, a ne sati.\nOstvarivanjem brže i kvalitetnije koordinacije službi za interveniranje, postiže se kohezivnost i objedinjavanje stručnog kadra te razmjena profesionalnih znanja i iskustava, ukupno znatno smanjenje troškova sustava za operativne i logističke poslove, i što je posebno važno - znatno olakšan, učinkovitiji i brži sustav povlačenja financijskih sredstava iz europskih fondova za što će biti ustrojene specijalizirane službe (primjerice 2018. g. MUP-u je za modernizaciju radiokomunikacijske opreme sustava civilne zaštite i vatrogasnih vozila odobreno 85%  bespovratnih sredstava iz europskih fondova od predviđenog troška nabave koji iznosi više od 293 milijuna kuna).    \nNepovoljna dobna struktura (u pogledu radnog staža) postavlja pitanje održivosti sustava zbog čega je nužna reorganizacija čime se omogućava kadrovska fluktuacija."]
[2,"Sindikat protuminskog djelovanja"," ,\nII. OCJENA STANJA I OSNOVNA PITANJA KOJA SE  TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI","Da li ustrojavanje još jedne jedinice unutar središnjeg TDU iz postojećih kapaciteta TDU ili prebacivanje postojećih kapaciteta iz Agencija. U slučaju HCR-a ukoliko kapaciteti općih poslova  HCRa prelaze u Resor stvarati će se dodatni troškovi vezano uz naknadu za prijevoz na posao i s posla, a sa socijalnog aspekta ljudi će putovati svaki radni dan oko 150 km (iz poslovnog prostora za kojeg se ne plaća naknada) i obavljati gotovo iste (opće) poslove u Resoru.\nUkoliko će opće poslove HCRa preuzeti postojeći kapaciteti MUPa, na koji način će se zbrinuti višak zaposlenika HCR-a:\n1. Ponuda novog radnog mjesta u mjestu prebivalilšta\n2.  Ponuda otpremnine stečene u HCRu, stimulativne otpremnine radi zbrinjavanja; u kojoj instituciji su stečeni uvjeti za otpremninu?\n3.  Nešto drugo – što? Jasno dokumentirano u Sporazumu","Primljeno na znanje","Ne predviđa se stvaranje dodatnih troškova ni u kojem pogledu, pa tako ni u aspektu općih poslova koji će organizacijski pripadati MUP-u, no funkcionalno i praktično će obavljati poslove prema stvarnim potrebama sustava, u najvećoj mogućoj mjeri izbjegavajući nepotrebna financijska opterećenja u pogledu naknade za prijevoz, stanarine i dr.. Zaposlenicima će biti ponuđena radna mjesta sukladno njihovoj stručnoj spremi, radnom iskustvu i motivaciji uzimajući u obzir i druge osobne životne okolnosti zbog čega je svaki slučaj individualan, te općeniti odgovor nije moguć."]
[3,"Sindikat protuminskog djelovanja"," ,\nII. OCJENA STANJA I OSNOVNA PITANJA KOJA SE  TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI","Ukine, spoji ili pripoji. Koji način ima koju pravnu težinu i posljedicu za HCR? U kojoj je „metodologiji“ HCR?","Primljeno na znanje","Provođenje Zaključka Vlade nema karakter asimilacije već integracije i uvezivanja organizacija s ciljem postizanja zadovoljavajuće razine učinkovitosti i unutarnje sigurnosti na razini države, poštujući individualne karakteristike i stručne sposobnosti svake od institucija, pa tako i HCR-a, dok se u realnosti mijenja samo oblik ustrojstva ne dovodeći u pitanje ustaljene principe i metodologiju rada."]
[4,"Sindikat protuminskog djelovanja"," ,\nII. OCJENA STANJA I OSNOVNA PITANJA KOJA SE  TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI","Da li niže navedena pitanja vezano uz ustroj i pripajanje trebaju ići prema MUPu ili negdje „više“...jer proizlazi da je MUP provoditelj onoga što je donijela Vlada. To bi značilo da Zakon o protuminskoj djelatnosti vezano uz ovaj dio pripajanja ne treba niti mijenjati ili samo iz područja inspekcijskog nadzora i dr..\nU OVOM DOKUMENTU MIJEŠAJU SE POJMOVI SE RACIONALIZACIJA POSLOVANJA (vezano uz nepotrebne  troškove koje stvara HCR) i METODOLOGIJA VEZANO UZ INSPEKCIJSKI NADZOR RADI IZBJEGAVANJA SUKOBA INTERESA. Da bi se dokumentom  transparentnije uredilo izbjegavanje sukoba interesa, dosadašnje poslove može nastaviti HCR, a izbjegavanje sukoba interesa ažurirati Izmjenama i dopunama ZPD.","Primljeno na znanje","Zakonom o unutarnjem ustrojstvu ministarstava i drugih tijela državne uprave poslovi HCR-a delegirani su na Ministarstvo unutarnjih poslova koje će donošenjem Uredbe o unutarnjem ustrojstvu MUP-a i Pravilnika o unutarnjem redu izvršiti raščlambu i konkretne opise poslova pojedinih ustrojstvenih jedinica imajući u vidu specifičnosti i izbjegavajući sukob interesa."]
[5,"Sindikat protuminskog djelovanja"," ,\nII. OCJENA STANJA I OSNOVNA PITANJA KOJA SE  TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI","Nadalje, gledajući s aspekta funkcionalnosti i transparentnosti za krajnje korisnike je prihvatljivije da postoji jedno tijelo s jasnim i širokim ovlastima, nego veliki broj pravnih osoba čije nadležnosti nisu jasno razgraničene. \nOva konstatacija, a koja se shvaća kao jedan od razloga ukidanja HCR-a je toliko smiješna,  neuvjerljiva i proturječna sa stvarnošću s obzirom da je općepoznata i svakidašnja pojava te realnost krajnjih korisnika da veliki mehanizmi kao što je MUP su TROMI, NEFUNKCIONALNI, SPORI, NEUČINKOVITI I PRETJERANO BIROKRATIZIRANI. \nHrvatski centar za razminiranje je u dosadašnjem radu pokazao i dokazao efikasnost prema krajnjim korisnicima, a i prema tvrtkama za razminiranje. Pretjerano birokratizirani i ogromni sustavi ne mogu postići efikasnost i funkcionalnost  u poslovima protuminskog djelovanja koji su po naravi  hitnog i osjetljivog karaktera. \nU dosadašnjem radu ovaj Centar nikada nije zaprimio prigovor na nepostupanje, neažurnost i neefikasnost. Prosječno vrijeme odgovora na zahtjev stranke je 2-3 dana.  Da li se to može izvršiti u sustavima kao što je MUP?\n\nTakođer, u protuminskm djelovanju ne postoji veliki broj pravnih osoba čije nadležnosti nisu jasno razgraničene. To je potpuno netočna konstatacija s obzirom da postoji samo jedna pravna osoba s javnim ovlastima i čije su nadležnosti zakonom bile jasno utvrđene te nikada nisu bile dovedene u pitanje.","Nije prihvaćen","U komentaru nema postavljenih konkretnih pitanja, samo izražene kritike i sumnje u mogućnost funkcioniranja sustava."]
[6,"Sindikat protuminskog djelovanja"," ,\nII. OCJENA STANJA I OSNOVNA PITANJA KOJA SE  TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI","Da li poslovi koje sada trenutno obavlja Hrvatski centar za razminiranje kao javnu ovlast može obavljati Ministarstvo unutarnjih poslova koje provodi upravni i inspekcijski nadzor nad poslovima razminiranja? Na koji način će se urediti razgraničenje nadležnosti kontrole kvalitete i inspekcijskog nadzora?Da li će biti sukoba interesa?\n\nOpći poslovi kao razlog uštede – gdje je ušteda ako se zadržavaju sva prava i svi djelatnici? Da li je provedena analiza procjene uštede tom mjerom?  Npr. u prijedlogu Zakona o prestanku važenja Zakona o osnivanju  Agencije  za investicije i konkurentnost koji je bio na 125. Sjednici Vlade Republike Hrvatske  je točno utvrđeno koliko će se iznositi ušteda  godišnje odnosno koliko će se smanjiti rashodi Državnog proračuna gašenjem Agencije.  Gdje su podaci o HCR-u?\n\nIz navedene konstatacije u ovom prijedlogu Zakona se može zaključiti, da ako je utvrđeno da će biti uštede, to će biti samo na uštrb djelatnika HCR-a te da će rješenjima o rasporedu na radna mjesta biti raspoređeni na znatno manje plaćena radna mjesta. Kako djelatnici HCR-a onda  mogu vjerovati da će prava ostati ista?","Primljeno na znanje","Zakonom o unutarnjem ustrojstvu ministarstava i drugih tijela državne uprave poslovi HCR-a delegirani su na Ministarstvo unutarnjih poslova koje će donošenjem Uredbe o unutarnjem ustrojstvu MUP-a i Pravilnika o unutarnjem redu te drugim podzakonskim aktima izvršiti raščlambu i konkretne opise poslova pojedinih ustrojstvenih jedinica imajući u vidu specifičnosti i izbjegavajući sukob interesa. \nU ovom se trenutku nije moguće točno izraziti u brojčanom pogledu koliki će konačan opseg ušteda biti postignut, no predviđa se znatna ušteda sredstava s obzirom da će se koristiti kapaciteti MUP-a koji su neusporedivo veći od tijela čija se integracija očekuje, pogotovo u pogledu opremljenosti i financijskih mogućnosti. Za početak možemo samo napomenuti da će predloženim spajanjem doći će do ušteda od cca 1.650.000 kn, i to u području rashoda za zaposlene na godišnjem nivou od 1.100.000 kn što je posljedica ukidanja pojedinih radnih mjesta, kao što su ravnatelj, predstojnik ureda ravnatelja, predstojnik podružnice, pomoćnik ravnatelja, te 550.000 kn za naknade za rad predstavničkih i izvršnih tijela, povjerenstava zbog ukidanja Upravnog vijeća Hrvatskog centra za razminiranje i Savjeta Hrvatskog centra za razminiranje."]
[7,"Sindikat protuminskog djelovanja"," ,\nIII.  OCJENA POTREBNIH SREDSTAVA ZA PROVEDBU ZAKONA","Uz dokumente koji idu na usvajanje Vladi RH potrbno je izraditi dokument koji se zove Procjena fiskalnog učinka  (PFU obrazac) i Obrazloženje. Da se u PFU obrascu vide uštede, obzirom da se navodi da Agencije (HCR) stvara nepotrebne troškove. Koje je obrazloženje racionalizacije?","Primljeno na znanje","Kao i prethodnom pitanju, prema inicijalnim procjenama, u početku se očekuje ušteda od cca 1.650.000 kn, i to u području rashoda za zaposlene na godišnjem nivou od 1.100.000 kn što je posljedica ukidanja pojedinih radnih mjesta, kao što su ravnatelj, predstojnik ureda ravnatelja, predstojnik podružnice, pomoćnik ravnatelja, te 550.000 kn za naknade za rad predstavničkih i izvršnih tijela, povjerenstava zbog ukidanja Upravnog vijeća Hrvatskog centra za razminiranje i Savjeta Hrvatskog centra za razminiranje."]
[8,"Sindikat protuminskog djelovanja"," ,\nIII.  OCJENA POTREBNIH SREDSTAVA ZA PROVEDBU ZAKONA","U redu nije potrebno osiguravati dodatna sredstva, no da li je Procjenom fiskalnog učinka utvrđena ušteda odnosno sman jene troškova, jer je u tekstu gore navedeno da agencije stvaraju dodatne troškove, što znači da bi se prebacivanjem poslova HCRa u MUP ostvarile uštede. Kolike su uštede i nakojim stavkama vezano uz Izmjene ZPD?","Primljeno na znanje","Zakonom o unutarnjem ustrojstvu ministarstava i drugih tijela državne uprave poslovi HCR-a delegirani su na Ministarstvo unutarnjih poslova koje će donošenjem Uredbe o unutarnjem ustrojstvu MUP-a i Pravilnika o unutarnjem redu te drugim podzakonskim aktima izvršiti raščlambu i konkretne opise poslova pojedinih ustrojstvenih jedinica imajući u vidu specifičnosti i izbjegavajući sukob interesa. \nU ovom se trenutku nije moguće točno izraziti u brojčanom pogledu koliki će konačan opseg ušteda biti postignut, no predviđa se znatna ušteda sredstava s obzirom da će se koristiti kapaciteti MUP-a koji su neusporedivo veći od tijela čija se integracija očekuje, pogotovo u pogledu opremljenosti i financijskih mogućnosti. Za početak možemo samo napomenuti da će predloženim spajanjem doći će do ušteda od cca 1.650.000 kn, i to u području rashoda za zaposlene na godišnjem nivou od 1.100.000 kn što je posljedica ukidanja pojedinih radnih mjesta, kao što su ravnatelj, predstojnik ureda ravnatelja, predstojnik podružnice, pomoćnik ravnatelja, te 550.000 kn za naknade za rad predstavničkih i izvršnih tijela, povjerenstava zbog ukidanja Upravnog vijeća Hrvatskog centra za razminiranje i Savjeta Hrvatskog centra za razminiranje.\nPrema inicijalnim procjenama, u početku se očekuje ušteda od cca 1.650.000 kn, i to u području rashoda za zaposlene na godišnjem nivou od 1.100.000 kn što je posljedica ukidanja pojedinih radnih mjesta, kao što su ravnatelj, predstojnik ureda ravnatelja, predstojnik podružnice, pomoćnik ravnatelja, te 550.000 kn za naknade za rad predstavničkih i izvršnih tijela, povjerenstava zbog ukidanja Upravnog vijeća Hrvatskog centra za razminiranje i Savjeta Hrvatskog centra za razminiranje."]
[9,"Sindikat protuminskog djelovanja","PRIJELAZNE I ZAVRŠNE ODREDBE,\nČlanak 73.","Stavak 6.\n\nDa li će se novim rješenjima o rasporedu zadržati materijalna prava, a pod tim se prvenstveno podrazumijeva plaća? Da li će radnici mijenjati mjesto rada? Što će biti  s radnicima koji imaju obiteljske situacije zbog kojih ne mogu mijenjati mjesto rada?","Primljeno na znanje","Nacrtom prijedloga Zakona o izmjenama Zakona o protuminskom djelovanju utvrđuje da će do donošenja rješenja o rasporedu na radna mjesta u Ministarstvu preuzeti radnici nastaviti obavljati poslove utvrđene dosadašnjim ugovorima o radu te zadržavaju pravo na plaću, druga prava iz radnog odnosa (prema tome i godišnji odmor) te obveze i odgovornosti prema dosadašnjim ugovorima o radu. U tom pogledu nema gubitaka sadašnjih prava. U obzir će se uzimati sve okolnosti koje utječu na učinkovitost sustava, pa tako i mjesto stanovanja, zbog čega se zasigurno neće postavljati nepremostive prepreke i uvjeti koji bi onemogućavali nastavak rada i uspješnog funkcioniranja, no općeniti odgovor nije moguće dati jer ovisi o svakom pojedinačnom radnom mjestu i zaposleniku."]
[10,"Sindikat protuminskog djelovanja","PRIJELAZNE I ZAVRŠNE ODREDBE,\nČlanak 73.","Stavak 3.\n\nŠto je s trgovačkim društvom u vlasništvu HCR-a odnosno CTRO-om?  Što je s Zakladom „Hrvatska bez mina“?","Nije prihvaćen","Pitanje se ne odnosi na prijedlog zakona."]
[11,"Sindikat protuminskog djelovanja","PRIJELAZNE I ZAVRŠNE ODREDBE,\nČlanak 73.","Stavak 2.\n\nOvaj stavak dovodi u pitanje ustavnost prijedloga Zakona.  Člankom 55. Ustava Republike Hrvatske je propisano da svatko slobodno bira poziv i zaposlenje i svakomu je pod jednakim uvjetima dostupno svako radno mjesto i dužnost.\nOvakvim zakonskim rješenjem se jednostrano mijenja status javnih službenika i namještenika u Hrvatskom centru za razminiranje čime ulaze u državnu službu i u posve drugačiji način uređenja radnopravnih odnosa na što nitko od zaposlenika HCR-a nije pristao. Štoviše, iz predloženog zakonskog rješenja je posve jasno da će radnici HCR-a biti prisiljeni, pod prijetnjom gubitka posla, prihvatiti bilo kakve ponude radnih mjesta čime se dovodi u pitanje njihova stečena materijalna i ostala prava iz trenutnog radnog odnosa. \nPostavlja se pitanje neprekinutog radnog staža djelatnika HCR-a. S obzirom da nije jasno definirano ovim zakonskim rješenjem, postoji bojazan da će se morati utvrđivati sudskim putem,  poznavajući pravnu (ne)sigurnost u RH. \nŠto će biti u slučaju da radnici ne prihvate ponudu novog radnog mjesta?  Otkazni rokovi, otpremnina, naknada plaće za neiskorišteni godišnji odmor?","Primljeno na znanje","Sa zaposlenicima će biti obavljeni razgovori kako bi se, osim formalnih karakteristika zaposlenika koji se tiču stručnosti, iskustva i drugih sposobnosti, utvrdile želje i afiniteti pojedinih zaposlenika te u konačnici definirala organizacijska struktura i pojedinačna radna mjesta, a uvjetima zasigurno neće biti nezadovoljni niti se predviđa ukidanje ili umanjenje dosadašnjih materijalnih i drugih radnih prava reguliranih zakonskim ili podzakonskim aktima, odnosno kolektivnim ugovorima uključujući pitanje radnog staža s obzirom da će Zakon o posebnim pravima iz mirovinskog osiguranja zaposlenika na poslovima razminiranja (Narodne novine, 153/05) i nakon 01. siječnja 2019. ostati na snazi. Osobno je pravo svakog od zaposlenika donošenje odluke o nastavku ili prestanku radnog odnosa, no od strane MUP-a zasigurno neće biti nikakvih pritisaka ili prijetnji."]
[12,"Sindikat protuminskog djelovanja","PRIJELAZNE I ZAVRŠNE ODREDBE,\nČlanak 73.","Sstavak 1. kao i stavak 4.  je protivan Zakonu o ustanovama\n\nNaime, sukladno članku 71. Zakona o ustanovama ustanova  prestaje: \n1. pravomoćnošću sudske odluke kojom je utvrđena ništavost upisa ustanove u sudski registar; \n2. pravomoćnošću odluke o zabrani obavljanja djelatnosti za koju je osnovana; \n3. prestankom važenja dozvole odnosno ugovora o koncesiji za obavljanje djelatnosti za koju je ustanova osnovana; \n4. odlukom osnivača o prestanku ustanove; \n5. pripojenjem drugoj ustanovi ili trgovačkom društvu, spajanjem s drugom ustanovom ili trgovačkim društvom, podjelom na dvije ili više ustanova, te pretvorbom u trgovačko društvo \n6. pravomoćnošću sudske presude o ukidanju ustanove i \n7. u drugim slučajevima određenim zakonom ili aktom o osnivanju.\n\nU slučajevima iz stavka 1. točke 1., 2., 3., 4., 6. i 7. ovoga članka provodi se postupak likvidacije ustanove uz odgovarajuću primjenu propisa o likvidaciji javnog trgovačkog društva.  \n\nPrema svemu navedenom HCR kao ustanova može prestati s radom samo nakon provedenog postupka likvidacije,  a postupak likvidacije, da i živimo u savršeno uređenoj državi,  nije moguće provesti u roku od osam dana.","Primljeno na znanje","S obzirom da je Hrvatski centar za razminiranje osnovan odlukom Vlade Republike Hrvatske, ista je nadležna i za donošenje odluke o prestanku ustanove, te nema razloga sumnjati u provođenje odluke u za to predviđenom roku."]
[13,"Sindikat protuminskog djelovanja","PRIJELAZNE I ZAVRŠNE ODREDBE,\nČlanak 73.","člankom 73. stavkom 1. Prijedloga Zakona o izmjenama Zakona o protuminskom djelovanju određeno je da će danom stupanja na snagu ovoga Zakona Ministarstvo unutarnjih poslova preuzeti, između ostalog, sve radnike zatečene na preuzetim poslovima koji danom preuzimanja postaju državni službenici.\n\nČlankom 73. stavkom 6. istog Prijedloga navedeno je da će do donošenja rješenja o rasporedu na radna mjesta u Ministarstvu unutarnjih poslova preuzeti radnici nastaviti obavljati poslove utvrđene dosadašnjim ugovorima o radu te zadržati pravo na plaću, druga prava iz radnog odnosa te obveze prema dosadašnjim ugovorima o radu.\n\nDakle, iz navedenih odredaba slijedi zaključak da bi svi preuzeti radnici HCR-a, bez izuzetaka, od dana stupanja na snagu predmetnog Zakona u novostečenom svojstvu državnih službenika u privremenom, nepoznatom trajanju obavljali poslove sukladno dosadašnjim ugovorima o radu, zadržavajući sva prethodno stečena prava iz radnog odnosa, pa i pravo na plaću. Ova rješidba u očitoj je koliziji s  člankom 10. Zakona o državnim službenicima (NN 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17) kojom je određeno da državni službenici imaju pravo na jednaku plaću za jednak rad, odnosno rad jednake vrijednosti. Prema tome,  radi se o odredbama kojima se unaprijed ostvaruje antinomija između odredaba dvaju zakonskih tekstova. U slučaju donošenja navedenih noveliranih odredaba Zakona – posljedica bi bila njihova pravna neprovedivost: u razdoblju od dana stupanja na snagu predmetnog Zakona do donošenja navedenih rješenja o rasporedu. \n\nŠtoviše, tretirane norme nedovoljno su određene, budući da nedostaje oznaka krajnjeg roka za donošenje rješenja o rasporedu preuzetih radnika na radna mjesta u Ministarstvu unutarnjih poslova, što nepotrebno doprinosi neizvjesnosti i pravnoj nesigurnosti preuzetih radnika.","Primljeno na znanje","Ministarstvo unutarnjih poslova trenutno ima više od 25000 zaposlenika i uredbom se utvrđuju vrijednosti koeficijenata složenosti poslova svih radnih mjesta, visina dodataka za specifičnost na osnovi klasifikacije radnih mjesta razvrstanih u kategorije, potkategorije i razine potkategorija, dakle za svako radno mjesto koje je dakle pojedinačno valorizirano, te provedivost prema tome nije upitna zbog čega nema mjesta strahu za materijalni i radni status."]